મેં આપને રૂબરૂ ફક્ત એક વાર જયારે અમારો કંપની સેક્રેટરીનો કાર્યક્રમ (ચીનુભાઈ સેન્ટર, આશ્રમ રોડ) હતો ત્યારે જોયેલ અને સાંભળેલ છે. ઘણા વખતથી લખવાનું મન થતું હતું પણ આળસ આવતી હતી. હું પણ અમદાવાદ કોમર્સ કોલેજની જ પેદાશ છું. જયારે મારા નજીકના મિત્રોએ એફ.વાય. બી.કોમ. પછી અંગ્રેજી માધ્યમ છોડી ગુજરાતી માધ્યમમાં પરત ગયેલ ત્યારે મેં એસ. વાય. બી. કોમ.માં એક ચેલેન્જ તરીકે ગુજરાતી માધ્યમમાંથી અંગ્રેજી માધ્યમ પસંદ કરેલ. ત્યાર બાદ મારો નાતો ફક્ત અંગ્રેજી સાથે જ રહેલ છે. સી. એસ. અને એલ.એલ.બી. (સ્પે.) પણ અંગ્રેજી માધ્યમમાં પસાર કરેલ છે. અમદાવાદ કોમ. કોલેજની ખાસિયત હતી કે અંગ્રેજી માધ્યમમાં ક્લાસ ચલાવતા હોવા છતાં પુઅર બોયસ લાઇબ્રેરીમાં ચોપડીઓ ફક્ત ગુજરાતી માધ્યમમાં જ મળતી હતી. આમ મારા ભવ્ય અંગ્રેજીનો વારસો નાખવા પાછળ તેનો અમૂલ્ય ફાળો કહી શકાય. ભલું થજો ગુજરાતી શ્રુતિ ફોન્ટનાં બનાવનારાનું કે આ પત્ર આપને હું ગુજરાતીમાં લખી શક્યો. નહીતો મારે અન્ય મિત્રની મદદ લેવી પડત.